Zitella Cocke

Julia Zitella Cocke (Marion, 1840ko azaroaren 10a – Gadsden, 1929ko abenduaren 3a) estatubatuar poeta, saiakeragile, musikari eta irakaslea izan zen.

 Bizitza 
Alabama estatuko Marion hirian jaio zen 1840ko azaroaren 10ean. Aita Woodson St. George Cocke zuen, Virginiako familia ezagun bateko lur-jabea, eta ama, berriz, Mary Elizabeth Burton Binion Cocke, frantziar higanot iheslarien ondorengoa. 

Umea zela, poesia idazten hasi zen. Hamasei urterekin Judson Emakumeen Institutuan graduatu zen. 1856an Europara joan zen musika ikastera. Itzuli zenean, Judson Institutuan irakasten hasi zen, 1868an musika saileko zuzendaria bihurtuz. 1890ean Bostonera joan zen bizitzera, bertako argitaletxeetatik hurbilago egoteko. Harvard Unibertsitateko ikasleei musika irakatsi zien eta frantsesezko eta alemanezko idazlanak itzuli zituen.

Bizitzaren zati handi bat Bostonen eman zuen. The Youth's Companion haurrentzako aldizkarian argitaratu zituen bere poesia-lanak, eta beste aldizkari batzuek berriz argitaratu zituzten. The New England Magazine, Current Literature, Lippincott’s Magazine, The Reader’s Magazine, St. Nicholas eta Harper’s Young People aldizkarietan ere kolaboratu zuen.

1916an ikusmena galtzen hasi zen, eta itsu geratu zenean ere idazten jarraitu zuen. 1918an Alabamara itzuli zen senideekin bizitzeko. 1929ko abenduaren 3an hil zen Gadsdenen, eta jaioterrian lurperatu zuten.

 Lan hautatuak 

 A Doric Reed (1895)
 The Grasshoppers' Hop: and Other Verses (1901)
 Cherokee Rose: And Other Southern Poems (1907)

 Erreferentziak 

 Kanpo estekak 

Kategoria:Alabamarrak
Kategoria:Frantziar estatubatuarrak
Kategoria:Ameriketako Estatu Batuetako poetak
Kategoria:Emakume poetak
Kategoria:Ameriketako Estatu Batuetako saiakeragileak
Kategoria:Emakume saiakeragileak
Kategoria:Ameriketako Estatu Batuetako haur literaturako idazleak
Kategoria:Ingelesezko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Ameriketako Estatu Batuetako musikariak
Kategoria:Emakume musikariak
Kategoria:XIX. mendeko musikariak
Kategoria:XX. mendeko musikariak
Kategoria:Ameriketako Estatu Batuetako irakasleak
Kategoria:Emakume musika-irakasleak